[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 7.11.2008

COM(2008) 731 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 11 ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 11ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (EΚ, Eυρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[1], όπως τροποποιήθηκε τελευταία με τον κανονισμό (EΚ) αριθ. 1525/2007[2], και ιδίως το άρθρο 37,

Η Ευρωπαϊκή Επιτροπή με το παρόν υποβάλλει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 11 στον προϋπολογισμό του 2008.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Κινητοποίηση του Ταμείου Αλληλεγγύης της ΕΕ 4

2.1. Κύπρος: Ξηρασία 4

2.2. Χρηματοδότηση 6

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ 8

ΑΛΛΑΓΕΣ ΣΤΗΝ ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ

Οι αλλαγές στην κατάσταση δαπανών ανά τμήμα διαβιβάζονται χωριστά μέσω του συστήματος SEI-BUD. Για λόγους ενημέρωσης, η απόδοση στην αγγλική γλώσσα των αλλαγών στην κατάσταση δαπανών ανά τμήμα επισυνάπτεται με τη μορφή δημοσιονομικού παραρτήματος.

1. Εισαγωγή

Το προσχέδιο διορθωτικού προϋπολογισμού (ΠΣΔΠ) αριθ. 11 για το έτος 2008 καλύπτει τα ακόλουθα στοιχεία:

- Κινητοποίηση του Ταμείου Αλληλεγγύης της ΕΕ για ποσό 7,6 εκατ. EUR σε πιστώσεις αναλήψεως υποχρεώσεων και σε πιστώσεις πληρωμών μετά τη σοβαρή ξηρασία που έπληξε την Κύπρο.

- Αντίστοιχη μείωση των πιστώσεων πληρωμών κατά 7,6 εκατ. EUR από το κονδύλιο του προϋπολογισμού 13 04 02 Ταμείο Συνοχής.

2. Κινητοποίηση του Ταμείου Αλληλεγγύης της ΕΕ

2.1. Κύπρος: Ξηρασία

Η Κύπρος υποφέρει από ανομβρία, γεγονός το οποίο έχει σοβαρές επιπτώσεις στις συνθήκες διαβίωσης, στην οικονομία και στο φυσικό περιβάλλον. Οι κυπριακές αρχές υπέβαλαν αίτηση για οικονομική ενίσχυση από το Ταμείο Αλληλεγγύης της ΕΕ.

Η Επιτροπή εξέτασε διεξοδικά την αίτηση σύμφωνα με τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002[3], και ειδικότερα σύμφωνα με τα άρθρα 2, 3 και 4 του εν λόγω κανονισμού. Τα σημαντικότερα σημεία της εκτίμησης συνοψίζονται ως εξής:

1. Μολονότι ο κανονισμός (ΕΚ) αριθ. 2012/2002 δεν αποσκοπεί στην αντιμετώπιση καταστροφών με επιπτώσεις βραδείας εξέλιξης, ωστόσο, είναι δυνατό να κινητοποιηθεί για την αντιμετώπιση κάθε μείζονος φυσικής καταστροφής με σοβαρές επιπτώσεις στις συνθήκες διαβίωσης, στο φυσικό περιβάλλον ή στην οικονομία της δικαιούχου χώρας, όπως προβλέπεται στο άρθρο 2 παράγραφος 1 του εν λόγω κανονισμού, υπό την προϋπόθεση ότι η καταστροφή πληροί τα κριτήρια που προβλέπονται στον άρθρο 2 παράγραφος 2 και ότι η αίτηση ενίσχυσης έχει υποβληθεί εντός της προθεσμίας που προβλέπεται στο άρθρο 4 παράγραφος 1. Κανένα από τα στοιχεία αυτά δεν αποκλείει αναγκαστικά τις καταστροφές με επιπτώσεις βραδείας εξέλιξης, όπως η ξηρασία.

2. Η αίτηση ενίσχυσης από το Ταμείο Αλληλεγγύης παρελήφθη από την Επιτροπή την 1η Ιουλίου 2008. Οι κυπριακές αρχές παρείχαν συμπληρωματικές πληροφορίες στις 16 Οκτωβρίου 2008. Το άρθρο 4 παράγραφος 1 του κανονισμού (ΕΚ) αριθ. 2012/2002 ορίζει ότι η αίτηση πρέπει να υποβληθεί το αργότερο εντός δέκα εβδομάδων μετά την πρώτη ζημία που προκάλεσε η καταστροφή. Μετά από τρία συνεχή έτη ασυνήθιστα μικρών βροχοπτώσεων, η ανομβρία έφθασε στο αποκορύφωμά της στο τέλος της εποχής των βροχών, τον Απρίλιο του 2008. Η Επιτροπή, επομένως, θεωρεί ότι η μείζων καταστροφή άρχισε στις 22 Απριλίου 2008, δηλαδή 10 εβδομάδες πριν από την παραλαβή της αίτησης. Κατά συνέπεια, η αίτηση που υποβλήθηκε στην Επιτροπή την 1η Ιουλίου 2008, τηρεί την προθεσμία που ορίζεται στο άρθρο 4 παράγραφος 1.

3. Πρόκειται για φυσική καταστροφή. Οι κυπριακές αρχές εκτίμησαν τη συνολική άμεση ζημία, που προέκυψε μετά τις 22 Απριλίου 2008, σε 176,15 εκατ. EUR. Δεδομένου ότι το ποσό αυτό υπερβαίνει το κατώτατο όριο των 84,67 εκατ. EUR (δηλαδή 0,6% του ΑΕΕ), η καταστροφή μπορεί να χαρακτηριστεί ως «μείζων φυσική καταστροφή» και, συνεπώς, εμπίπτει στο βασικό πεδίο εφαρμογής του κανονισμού (ΕΚ) αριθ. 2012/2002. Οι συνολικές άμεσες ζημίες αποτελούν τη βάση για τον υπολογισμό του ποσού της οικονομικής ενίσχυσης. Αυτή η οικονομική ενίσχυση μπορεί να χρησιμοποιηθεί μόνο για τις επείγουσες ενέργειες πρώτης ανάγκης, όπως καθορίζονται στο άρθρο 3 του κανονισμού.

4. Η Επιτροπή επισημαίνει επίσης το γεγονός ότι η κρίση επηρέασε το σύνολο της εδαφικής επικράτειας της χώρας και ότι οι αρμόδιες αρχές έλαβαν σημαντικά επείγοντα μέτρα για την αντιμετώπισή της από τον Απρίλιο/Μάιο του 2008. Τα μέτρα αυτά περιλαμβάνουν τη μείωση της παροχής νερού για ιδιωτική και βιομηχανική χρήση, την εφαρμογή σχεδίου έκτακτης ανάγκης με σκοπό τη βελτίωση της παροχής αφαλατωμένου νερού και τη μεταφορά υδάτινων πόρων από την Ελλάδα.

5. Οι κυπριακές αρχές επισήμαναν σοβαρές επιπτώσεις στις συνθήκες διαβίωσης, στο φυσικό περιβάλλον και στην οικονομία. Σημαντικές ζημίες στη γεωργία ανακοινώθηκαν στο τέλος Απριλίου, οι οποίες επιδεινώθηκαν κατά τους επόμενους μήνες, στον βαθμό που οι καλλιεργητικές περίοδοι πλησίαζαν την εποχή της συγκομιδής. Η έλλειψη νερού επηρεάζει επίσης τον τουρισμό, που αποτελεί σημαντικό τομέα της κυπριακής οικονομίας. Η ξηρασία είχε επίσης σοβαρές επιπτώσεις στην υποδομή του δικτύου ύδρευσης, η οποία υπέστη σημαντικές ζημίες στις αρχές Μαΐου 2008 λόγω της διακοπτόμενης ροής του νερού. Το φυσικό περιβάλλον θίχθηκε επίσης, διότι η οικολογική ευπάθεια της νήσου είναι ιδιαίτερα ευαίσθητη σε συνθήκες ξηρασίας και παρουσιάζει κίνδυνο ερήμωσης. Η αίτηση περιέχει λεπτομερή αναφορά των ζημιών.

6. Το κόστος των επειγουσών ενεργειών πρώτης ανάγκης που είναι επιλέξιμες βάσει του άρθρου 3 παράγραφος 2 του κανονισμού (ΕΚ) αριθ. 2012/2002 εκτιμήθηκε από τις κυπριακές αρχές σε 59,45 εκατ. EUR και κατανεμήθηκε ανά είδος ενέργειας. Η συντριπτική πλειοψηφία των ενεργειών αφορά το κόστος μεταφοράς νερού από την Ελλάδα και άμεσες επενδύσεις σε υποδομές για την εξασφάλιση της λειτουργίας του δικτύου ύδρευσης υπό συνθήκες μη συνεχούς ροής νερού. Το είδος των ενεργειών που θα χρηματοδοτηθούν από το Ταμείο θα προσδιοριστούν σαφώς στη συμφωνία εφαρμογής.

7. Οι κυπριακές αρχές δήλωσαν επίσης ότι οι επιλέξιμες ζημίες δεν καλύπτονται ασφαλιστικά.

8. Οι κυπριακές αρχές δήλωσαν ότι θα ζητήσουν κοινοτική ενίσχυση για την αποζημίωση ιδιωτικών ζημιών, κυρίως των ζημιών που υπέστησαν οι γεωργοί, εφόσον υπάρχει κατάλληλη νομική βάση μεταξύ των λοιπών δημοσιονομικών μέσων της ΕΕ. Ωστόσο, η Επιτροπή επισημαίνει ότι η κοινή γεωργική πολιτική και κυρίως η πολιτική αγροτικής ανάπτυξης δεν δίνει τη δυνατότητα αποζημίωσης σε γεωργούς για ζημίες που οφείλονται σε φυσικές καταστροφές. Τα κράτη μέλη, βάσει του προγράμματος αγροτικής ανάπτυξης που εφαρμόζουν, έχουν τη δυνατότητα να στηρίξουν την αποκατάσταση του γεωργικού παραγωγικού δυναμικού που έχει πληγεί από φυσικές καταστροφές και την εφαρμογή των κατάλληλων προληπτικών μέσων. Το αντίστοιχο μέτρο δεν προβλέπεται στο επιχειρησιακό πρόγραμμα αγροτικής ανάπτυξης της Κύπρου και οι κυπριακές αρχές δεν έχουν προτείνει μέχρι τώρα την τροποποίηση του προγράμματός τους προς την κατεύθυνση αυτή.

Συνεπώς, για τους προαναφερθέντες λόγους, προτείνεται να γίνει δεκτή η αίτηση της Κύπρου που χαρακτηρίζει την ξηρασία ως «μείζονα καταστροφή» και να κινητοποιηθεί το Ταμείο Αλληλεγγύης.

2.2. Χρηματοδότηση

Ο συνολικός ετήσιος προϋπολογισμός του Ταμείου Αλληλεγγύης ανέρχεται σε 1 δισεκατομμύριο EUR. Το 2008, έχει ήδη διατεθεί ποσό ύψους 273 191 197 EUR για προγενέστερες αιτήσεις, οπότε παραμένει διαθέσιμο ποσό ύψους 726 808 803 EUR.

Δεδομένου ότι η αλληλεγγύη αποτελούσε τον κύριο λόγο ίδρυσης του Ταμείου, η Επιτροπή θεωρεί ότι η συνδρομή του Ταμείου πρέπει να είναι σταδιακή. Αυτό σημαίνει ότι, σύμφωνα με την μέχρι τώρα πρακτική, το μέρος των ζημιών που υπερβαίνει το κατώτατο όριο παρέμβασης (0,6% του ΑΕΕ ή 3 δισεκατ. EUR σε τιμές 2002, ανάλογα με το ποιο είναι το χαμηλότερο ποσό) πρέπει να οδηγήσει σε μεγαλύτερη ένταση ενίσχυσης σε σχέση με τις ζημίες που φθάνουν μέχρι το κατώτατο όριο. Το ποσοστό που εφαρμόστηκε κατά το παρελθόν για τον υπολογισμό των επιδοτήσεων που χορηγήθηκαν σε περιπτώσεις μειζόνων καταστροφών είναι 2,5% του συνόλου των άμεσων ζημιών κάτω του ορίου κινητοποίησης του ταμείου και 6% άνω. Σε περιπτώσεις ασυνήθιστων καταστροφών περιφερειακού χαρακτήρα, το ποσοστό είναι 2,5% των συνολικών άμεσων ζημιών. Η μέθοδος υπολογισμού της ενίσχυσης από το Ταμείο Αλληλεγγύης καθορίστηκε στην Ετήσια Έκθεση 2002-2003 για το Ταμείο Αλληλεγγύης και εγκρίθηκε από το Συμβούλιο και το Ευρωπαϊκό Κοινοβούλιο.

Στην περίπτωση αυτή, προτείνεται να εφαρμοστούν τα ίδια ποσοστά και να χορηγηθούν τα ακόλουθα ποσά της ενίσχυσης:

(σε EUR) |

Άμεση ζημία | Κατώτατο όριο | Ποσό βασιζόμενο στο 2,5% | Ποσό βασιζόμενο στο 6% | Συνολικό ποσό προτεινόμενης ενίσχυσης |

Κύπρος/Ξηρασία | 176 150 000 | 84 673 000 | 2 116 825 | 5 488 620 | 7 605 445 |

Σύνολο | 7 605 445 |

Το ως άνω ποσό αποζημίωσης θα επιτρέψει να παραμένει διαθέσιμο τουλάχιστον το 25% των πόρων του Ταμείου Αλληλεγγύης της Ευρωπαϊκής Ένωσης για την κάλυψη των αναγκών που ενδέχεται να προκύψουν το τελευταίο τρίμηνο του έτους, όπως προβλέπεται στο άρθρο 4 παράγραφος 2 του κανονισμού (ΕΚ) αριθ. 2012/2002.

Λαμβανομένου υπόψη του πλεονάσματος πιστώσεων που διαπιστώθηκε στο κονδύλιο 13 04 02 Ταμείο Συνοχής, δεν θα παραστεί ανάγκη νέων πιστώσεων πληρωμών για τη χρηματοδότηση των πληρωμών του Ταμείου Αλληλεγγύης της ΕΕ για την Κύπρο. Συνεπώς, ποσό ύψους 7,6 εκατ. EUR μπορεί να διατεθεί από το κονδύλιο του προϋπολογισμού 13 04 02 προς το κονδύλιο του προϋπολογισμού 13 06 01 για την κάλυψη των αντίστοιχων αναγκών που συνδέονται με την κινητοποίηση του Ταμείου Αλληλεγγύης της ΕΕ. Η κινητοποίηση αυτή είναι πιθανή διότι οι πληρωμές βάσει του Ταμείου Συνοχής για την περίοδο 2007-2013 συνδέονται σε μεγάλο βαθμό με σημαντικά έργα. Ωστόσο, τα σημαντικότερα έργα πρέπει να εγκρίνονται χωριστά στο πλαίσιο συνεπακόλουθων αποφάσεων της Επιτροπής πριν καταστούν δυνατές ενδεχόμενες ενδιάμεσες πληρωμές. Επειδή το τρέχον έτος δεν αναμένεται ούτε να υποβληθούν και να εγκριθούν σημαντικά έργα, δεν αναμένονται ούτε σημαντικές ενδιάμεσες πληρωμές το 2008.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2008 | Προϋπολογισμός 2008 (περιλαμβ. ΔΠ 1-7/2008 και ΠΣΔΠ 8-10/2008) | ΠΣΔΠ 11/2008 | Προϋπολογισμός 2008 + ΔΠ 1-7/2008 και ΠΣΔΠ 8-11/2008 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |10 386 000 000 | |11 086 000 000 |9 718 739 600 | | |11 086 000 000 |9 718 739 600 | |1β. Συνοχή για την ανάπτυξη και την απασχόληση |47 267 000 000 | |47 255 948 720 |36 024 082 504 |0 |-7 605 445 |47 255 948 720 |36 016 477 059 | | Σύνολο | 57 653 000 000 | |58 341 948 720 | 45 742 822 104 | 0 |-7 605 445 | 58 341 948 720 | 45 735 216 659 | | Περιθώριο[4]

| | |-188 948 720 | | | |-188 948 720 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | Εκ των οποίων δαπάνες σχετικές με την αγορά και άμεσες ενισχύσεις |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Σύνολο | 59 193 000 000 | |56 314 715 538 | 53 220 588 053 | | |56 314 715 538 | 53 220 588 053 | | Περιθώριο | | |2 878 284 462 | | | |2 878 284 462 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |747 000 000 | |730 274 000 |533 196 000 | | |730 274 000 |533 196 000 | |3β. Ιθαγένεια |615 000 000 | |888 034 197 |941 144 203 |7 605 445 |7 605 445 |895 639 642 |948 749 678 | | Σύνολο | 1 362 000 000 | |1 618 308 197 | 1 474 340 203 | 7 605 445 | 7 605 445 | 1 625 913 642 | 1 481 945 648 | | Περιθώριο[5]

| | |16 883 000 | | | |16 883 000 | | | 4. Η ΕΕ ΩΣ ΠΑΓΚΟΣΜΙΟΣ ΠΑΡΑΓΩΝ[6]

|7 002 000 000 | | 7 311 218 000 | 7 847 128 400 | | |7 311 218 000 | 7 847 128 400 | | Περιθώριο | | | -70 000 000 | | | | -70 000 000 | | | 5. ΔΙΟΙΚΗΣΗ[7]

|7 380 000 000 | |7 279 207 193 | 7 279 767 193 | | |7 279 207 193 | 7 279 767 193 | | Περιθώριο | | | 177 792 807 | | | | 177 792 807 | | | 6. ΑΝΤΙΣΤΑΘΜΙΣΕΙΣ | 207 000 000 | |206 636 292 | 206 636 292 | | |206 636 292 | 206 636 292 | | Περιθώριο | | | 363 708 | | | | 363 708 | | | ΣΥΝΟΛΟ | 132 797 000 000 | 129 681 000 000 | 131 072 033 940 | 115 771 282 245 | | |131 079 639 385 | 115 771 282 245 | | Περιθώριο | | |2 814 375 257 | 14 499 126 952 | 7 605 445 | 0 | 2 814 375 257 | 14 506 732 397 | |

[1] ΕΕ L 248 της 16.9.2002, σ. 1.

[2] ΕΕ L 343 της 27.12.2007, σ. 9.

[3] Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης, ΕΕ L 311 της 14.11.2002, σ.3.

[4] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α. Το μέσο ευελιξίας κινητοποιήθηκε για ποσό 200 εκατ. EUR.

[5] Το ποσό του Ταμείου Αλληλεγγύης της Ευρωπαϊκής Ένωσης (ΤΑΕΕ) εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[6] Το περιθώριο του 2008 για τον τομέα 4 δεν λαμβάνει υπόψη του τις πιστώσεις που αφορούν το αποθεματικό επείγουσας βοήθειας. Το μέσο ευελιξίας κινητοποιήθηκε για ποσό 70 εκατ. EUR.

[7] Για τον υπολογισμό του περιθωρίου κάτω από το ανώτατο όριο του τομέα 5, λαμβάνεται υπόψη η υποσημείωση (1) του δημοσιονομικού πλαισίου 2007-2013 για ποσό 77 εκατ. EUR για τις εισφορές του προσωπικού στο συνταξιοδοτικό καθεστώς.